CELEX: 32008R0333
Language: lv
Date: 2008-04-11 00:00:00
Title: Komisijas Regula (EK) Nr. 333/2008 ( 2008. gada 11. aprīlis ), ar ko nosaka maksimālo apjomu papildu atbalstam, kas paredzēts Portugālei saistībā ar brīvprātīgo modulāciju, kura ieviesta ar Padomes Regulu (EK) Nr. 378/2007

12.4.2008   
            
            
               LV
            
            
               Eiropas Savienības Oficiālais Vēstnesis
            
            
               L 102/19
            
         
      KOMISIJAS REGULA (EK) Nr. 333/2008
   (2008. gada 11. aprīlis),
   ar ko nosaka maksimālo apjomu papildu atbalstam, kas paredzēts Portugālei saistībā ar brīvprātīgo modulāciju, kura ieviesta ar Padomes Regulu (EK) Nr. 378/2007
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 27. marta Regulu (EK) Nr. 378/2007, ar ko paredz noteikumus par brīvprātīgu modulāciju tiešajiem maksājumiem, kuri noteikti Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un ar ko groza Regulu (EK) Nr. 1290/2005 (1), un jo īpaši tās 1. panta 3. punkta trešo daļu,
   tā kā:
   
               (1)
            
            
               Regulā (EK) Nr. 378/2007 ir paredzēti nosacījumi, kuriem atbilstoši dalībvalstis laika posmā no 2007. līdz 2012. gadam visiem tiešajiem maksājumiem, kurus to teritorijās piešķir saskaņā ar Padomes Regulu (EK) Nr. 1782/2003 (2), var piemērot samazinājumu, turpmāk tekstā – “brīvprātīgā modulācija”.
            
         
               (2)
            
            
               Portugāle ir nolēmusi piemērot brīvprātīgo modulāciju no 2008. gada ar ikgadējo samazinājuma likmi 10 % apmērā.
            
         
               (3)
            
            
               Lai varētu aplēst no brīvprātīgās modulācijas piemērošanas izrietošās neto summas, kuras būs Portugāles rīcībā kā Kopienas atbalsts par lauku attīstības programmas pasākumiem, ir jānosaka Portugālei piemērojamais papildu atbalsta kopsummas maksimālais apjoms, kas minēts Regulas (EK) Nr. 378/2007 1. panta 3. punkta trešajā daļā.
            
         
               (4)
            
            
               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Papildu atbalsta kopsummas maksimālais apjoms, kas minēts Regulas (EK) Nr. 378/2007 1. panta 3. punkta trešajā daļā, Portugālei ir šāds:
   
               Kalendārais gads
            
            
               Miljoni euro
            
         
               2008
            
            
               20,4
            
         
               2009
            
            
               20,4
            
         
               2010
            
            
               20,4
            
         
               2011
            
            
               20,4
            
         
               2012
            
            
               20,4
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 11. aprīlī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 95, 5.4.2007., 1. lpp.
   
      (2)  OV L 270, 21.10.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 293/2008 (OV L 90, 2.4.2008., 5. lpp.).